Source: https://baschet.ro/articole/3x3/athletic-constanta-si-csm-csu-oradea-au-castigat-primele-turnee-din-cupa-romaniei-de-3x3
Timestamp: 2019-09-16 17:42:43+00:00

Document:
Athletic Constanța și CSM CSU Oradea au câștigat primele turnee din Cupa României de 3X3 - Baschet.ro powered by TotalBaschet
Joi, 14 februarie, a avut loc prima zi de competiție în care au avut loc două turnee de calificare care se joacă săptămâna aceasta în Cupa României de 3x3 masculin. Competiția se desfășoara la Mediaș, pentru conferința de Vest și la București, pentru conferința de Est.
În conferința de vest fac parte următoarele 12 echipe CSM CSU Oradea, U BT Cluj-Napoca, BC CSU Sibiu, BCM U FC Argeș Pitești, SCM U Craiova, SCM Timișoara, CSM Mediaș, ACS Târgu Jiu, CSM Miercurea Ciuc, CSM Târgu Mureș, Universitatea Cluj-Napoca și CSM Sighetu Marmației. Formațiile au fost împărțite în patru grupe de câte trei, din care primele două au mers în faza sferturilor de finală.
În această fază s-au impus CSU Sibiu, BCM U Pitești, CSM Miercurea Ciuc și CSM CSU Oradea. În semifinale s-au confruntrat CSM CSU Oradea cu Miercurea Ciuc, scor 19-11 în favoarea bihorenilor, respectiv BCM U Pitești cu CSU Sibiu, scor 21-16 pentru argeșeni. Astfel, finala de la Mediaș s-a desfășurat între Oradea și Pitești, iar bihorenii s-au impus cu 19-16. Din echipa celor de la CSM CSU Oradea au făcut parte Laszlo Lazar, Mihai Gavrilă, Edward Petrescu și Mark Szilagyi.
Componența loturilor celor 12 formații și scorurile finale le puteți afla aici.
În Est s-au confruntat celelalte nouă echipe din LNBM, în speță CSA Steaua București, Dinamo Știința București, Rapid București, Agronomia București, CN Aurel Vlaicu, CSO Voluntari, ABC Athletic Constanța, Phoenix Galați și CSM Focșani. La acestea s-a adăugat BCU Pitești. Cele 10 formații s-au împărțit în două grupe a câte 5, din care s-au calificat direct în semifinale primele două. Astfel, în penultimul act s-au întâlnit Athletic Constanța cu CSA Steaua, iar câștig de cauză au avut dobrogenii, scor 20-16, respectiv Dinamo Știința cu Agronomia, iar dinamoviștii s-au impus cu 18-15. În finală, Athletic Constanța a dispus de Dinamo Știința, scor 19-16. Adrian Trandafir, Alexandru Liță, Cezar Bărăgău și Alin Andrieș au fost cei mai patru echipieri care au câștigat primul turneu de la Arena de Baschet din această săptămână.
Lista integrală a loturilor și rezultatele finale pot fi accesate aici.
Astăzi, februarie 15, va avea loc al doilea turneu în ambele conferințe. Astfel, la Mediaș va începe competiția în jurul orei 16:00 (Programul complet aici).
Asta în timp ce turneul 2 în Est va porni de la ora 11:00 la Arena de Baschet din Capitală. (Vezi programul aici)

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM